รวบพ.ต.ท.ยาบ้า สว.สืบจบนรต.59
ขณะมารับยานรกจาก3สมุนริมโขง,ตะครุบยกแก๊งสีกากีนอกแถว นายตำรวจ ยศ พ.ต.ท.โดนรวบ ขณะขับรถฟอร์จูนเนอร์ มารับยาบ้าร่วม 6 หมื่นเม็ด หลังพรรคพวกลำเลียงยานรกมาจากริมแม่น้ำโขง จ.มุกดาหาร แต่ถูกชุดสืบฯโรงพักคำชะอี สกัดจับได้ ให้ผู้ต้องหาส่งไลน์ติดต่อเจ้าของยา ผงะกลาย เป็นสารวัตรสืบฯโรงพักกุฉินารายณ์ ผู้การกาฬสินธุ์สั่งให้เอาผิดทางวินัยและให้ออกจากราชการไว้ก่อน,ฉาวโฉ่วงการสีกากี สารวัตรสืบโรงพักกุฉินารายณ์ จ.กาฬสินธุ์ โดนรวบขณะรับยานรกร่วม 6 หมื่นเม็ด เปิดเผยเมื่อเช้าวันที่ 16 มี.ค. พล.ต.ต.อภิชิต เทียนเพิ่มพูล ผบก.ภ.จ.มุกดาหาร ได้รับรายงานคดีอาญาจาก พ.ต.ท.พัฒนา คาดในพัน รอง ผกก.สส. รรท.ผกก.สภ.คำชะอี จ.มุกดาหาร ว่า เมื่อเวลา 11.00 น.วันที่ 15 มี.ค. ร.ต.อ.ศุภกฤต อัฐนาค รอง สว.(สอบสวน) สภ.คำชะอี สอบปากคำ 4 ผู้ต้องหาคดีค้ายาเสพติด ประกอบด้วย นายชุมพล นกถาวร อายุ 37 ปี อยู่บ้านเลขที่ 44 หมู่ 2 ต.คลองยาว อ.อ่าวลึก จ.กระบี่ นายอนุเชาว์ ตาลรุ่ง อายุ 35 ปี อยู่บ้านเลขที่ 310 หมู่ 6 ต.นาขาม อ.กุฉินารายณ์ จ.กาฬสินธุ์ นายกวีรัตน์ โชติบุญ อายุ 44 ปี อยู่บ้านเลขที่ 302 หมู่ 6 ต.นาขาม อ.กุฉินารายณ์ จ.กาฬสินธุ์ และ พ.ต.ท.ดุลยธนู หมื่นพรม อายุ 39 ปี อยู่บ้านเลขที่ 159/139 หมู่ 16 ต.ในเมือง อ.เมืองขอนแก่น,คดีนี้สืบเนื่องจาก ร.ต.อ.เอกพงษ์ จำปา รอง สว.สส.สภ.คำชะอี สืบทราบว่าขบวนการค้ายาเสพติดจะลำเลียงยาบ้าลอตใหญ่ผ่านมาในพื้นที่ นำกำลังชุดสืบสวนไปซุ่มรอ และแจ้งตำรวจจราจรตั้งด่านตรวจตามเส้นทางหลัก กระทั่งพบรถกระบะมิตซูบิชิ ไทรทัน สีขาว ทะเบียน กฉ 2040 กาฬสินธุ์ และรถเก๋งมิตซูบิชิ สีเทา ทะเบียน กฉ 9414 ลพบุรี ต้องสงสัยขับผ่านมา เมื่อขอตรวจค้นรถยนต์ทั้ง 2 คันรีบเร่งเครื่องหลบหนีไป แต่ถูกตำรวจสกัดจับได้บนถนนทางขึ้นอ่างเก็บน้ำห้วยมุก หมู่ 1 ต.น้ำเที่ยง อ.คำชะอี ตรวจค้นรถเก๋งพบยาบ้ารวม 59,750 เม็ด คนในรถอ้างเป็นยาบ้าของนายตำรวจคนหนึ่ง จึงให้โทร.หานายตำรวจคนดังกล่าวมารับของที่ปั๊มน้ำมันแห่งหนึ่ง ต่อมา พ.ต.ท.ดุลยธนูขับรถยนต์โตโยต้า ฟอร์จูนเนอร์ สีขาว ทะเบียน ขก 3537 ขอนแก่น มารับยาบ้า ชุดจับกุมรีบเข้าควบคุมตัวไว้,จากการสอบสวนผู้ต้องหา 3 คน ที่เป็นพลเรือนให้การอ้างว่า ขับรถกระบะและรถเก๋งไปรับยาบ้า 59,750 เม็ด มาจากริมฝั่งแม่น้ำโขง จ.มุกดาหาร นำยาบ้าทั้งหมดใส่ในรถเก๋ง และมีรถกระบะขับนำทาง เพื่อคอยเคลียร์เส้นทางหากพบด่านตรวจจะรีบแจ้งให้รถเก๋งที่ขนยาบ้าทราบ สำหรับยาบ้าทั้งหมดจะนำมาส่งมอบให้ พ.ต.ท.ดุลยธนู หมื่นพรม สว.สส.สภ.กุฉินารายณ์ จ.กาฬสินธุ์ แจ้งข้อกล่าวหาทั้ง 4 คน ร่วมกันมียาเสพติดให้โทษประเภท 1 (ยาบ้า) ไว้ในครอบครองเพื่อจำหน่าย ส่วน พ.ต.ท.ดุลยธนูแจ้งเพิ่มข้อหามีอาวุธปืนและเครื่องกระสุนปืนไว้ในครอบครองโดยไม่ได้รับอนุญาต, พกพาอาวุธปืนและเครื่องกระสุนปืนไปในเมือง หมู่บ้าน ทางสาธารณะโดยไม่มีเหตุอันควร และรถยนต์,พล.ต.ต.มนตรี จรัลพงศ์ ผบก.ภ.จ.กาฬสินธุ์ เปิดเผยว่า พฤติการณ์ของกลุ่มผู้ต้องหาแก๊งนี้ จากการสอบถามนายกวีรัตน์ โชติบุญ และนายอนุเชาว์ ตาลรุ่ง ชาวบ้านคำป่าหว้าน ต.นาขาม อ.กุฉินารายณ์ จ.กาฬสินธุ์ ทั้ง 2 คนขับรถกระบะมิตซูบิชิมาด้วยกันเป็นรถนำขบวน ใช้เส้นทางจาก จ.มุกดาหาร มาถึง อ.คำชะอี เพื่อคอยเคลียร์เส้นทาง กระทั่งพบตำรวจจราจร สภ.คำชะอี ตั้งด่านตรวจบนถนนสายหลัก จึงแจ้งกลับไปยังพรรคพวกที่ขับรถเก๋งขนยาบ้าให้ออกนอกเส้นทาง โดยใช้เครื่องจีพีเอสนำทาง สุดท้ายถูกชุดสืบสวน สภ.คำชะอี ที่สกัดอยู่อีกเส้นทางหนึ่งจับกุมได้ จากนั้นตำรวจได้ให้ผู้ต้องหาติดต่อ พ.ต.ท.ดุลยธนู หมื่นพรม สว.สส.สภ.กุฉินารายณ์ ทางแอพพลิเคชั่นไลน์ ให้มารับของที่ปั๊มน้ำมัน ปตท.เขตคำชะอี เมื่อถึงเวลานัด พ.ต.ท.ดุลยธนูขับรถยนต์โตโยต้า ฟอร์จูนเนอร์มาพบกลุ่มผู้ต้องหาทั้ง 3 คน จึงถูกจับกุม เบื้องต้นสั่งให้ดำเนินการทางวินัยและให้ออกจากราชการไว้ก่อน,สำหรับ พ.ต.ท.ดุลยธนู หมื่นพรม มีประวัติจบโรงเรียนนายร้อยตำรวจรุ่น 59 ถือเป็นนายตำรวจหนุ่มไฟแรง กำลังมีอนาคต
ตะครุบยกแก๊งสีกากีนอกแถว นายตำรวจ ยศ พ.ต.ท.โดนรวบ ขณะขับรถฟอร์จูนเนอร์ มารับยาบ้าร่วม 6 หมื่นเม็ด หลังพรรคพวกลำเลียงยานรกมาจากริมแม่น้ำโขง จ.มุกดาหาร
ข่าวหน้า1,จับยาบ้า,ตำรวจ,ค้ายาเสพติด,มุกดาหาร